SCB Financial Markets คาดกรอบเงินบาทวันนี้ 35.60-35.90 บ./ดอลลาร์
SCB Financial Markets คาดเงินบาทวันนี้ (29 พ.ย.65) เคลื่อนไหวในกรอบ 35.60-35.90 บาท/ดอลลาร์
SCB Financial Markets คาดเงินบาทวันนี้ (29 พ.ย.65) เคลื่อนไหวในกรอบ 35.60-35.90 บาท/ดอลลาร์
29 พ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (29 พ.ย.65) เคลื่อนไหวในกรอบ 35.60-35.90 บาท/ดอลลาร์ โดยค่าเงินดอลลาร์สหรัฐร่วงลงในช่วงแรกก่อนจะดีดขึ้นสู่แดนบวกในวันจันทร์
ด้านนายเจมส์ บูลลาร์ด ประธานธนาคารกลางสหรัฐ สาขาเซนต์หลุยส์ กล่าวว่า เฟดจำเป็นจะต้องปรับขึ้นอัตราดอกเบี้ยต่อไปอีก และจะต้องคงอัตราดอกเบี้ยไว้ที่ระดับสูงตลอดจนถึงปี 2024 เพื่อทำให้เงินเฟ้อชะลอตัวลงใกล้เป้าหมายที่ 2%
ทั้งนี้จับตาดูถ้อยแถลงของนายเจอโรม พาวเวลล์ ประธานธนาคารกลางสหรัฐ (เฟด) ในวันพุธนี้ และรอดูตัวเลขการจ้างงานนอกภาคเกษตรในวันศุกร์นี้ เพื่อประเมินแนวโน้มการปรับขึ้นอัตราดอกเบี้ยของเฟด